২০১৫ ক্রিকেট বিশ্বকাপ ফাইনাল
২০১৫ ক্রিকেট বিশ্বকাপ ফাইনাল ২৯ মার্চ, ২০১৫ তারিখে অস্ট্রেলিয়ার মেলবোর্নে অবস্থিত মেলবোর্ন ক্রিকেট গ্রাউন্ডে অনুষ্ঠিত হয়। চূড়ান্ত খেলায় স্বাগতিক অস্ট্রেলিয়া দলের বিপক্ষে সহঃস্বাগতিক নিউজিল্যান্ড দল প্রতিদ্বন্দ্বিতা করে। তন্মধ্যে, অস্ট্রেলিয়া শীর্ষস্থানীয় দল হিসেবে চূড়ান্ত খেলায় অবতীর্ণ হয়। চূড়ান্ত খেলায় দলটি ৭ উইকেটে বিজয়ী হয় ও উপর্যুপরি পঞ্চমবারের মতো বিশ্বকাপ জয় করে। স্টেডিয়ামে ৯৩,০১৩জন দর্শক উপস্থিত ছিলেন যা অস্ট্রেলিয়ায় ক্রিকেট খেলায় একদিনে দর্শকের সমাগমের নতুন রেকর্ড সৃষ্টি হয়।
২০১৮ ফিফা ক্লাব বিশ্বকাপ ফাইনাল
২০১৮ সালের মে মাসে, আবুধাবির জায়েদ স্পোর্টস সিটি স্টেডিয়ামটি ফাইনাল ম্যাচের মাঠ হিসেবে ঘোষণা করা হয়েছিল; এর ফলে ২০০৯, ২০১০ এবং ২০১৭-এর পর চতুর্থবারের মতো ফাইনালের মাঠে পরিণত হয়েছিল। এই স্টেডিয়ামটি সংযুক্ত আরব আমিরাতের বৃহত্তম স্টেডিয়াম এবং প্রাথমিকভাবে এমিরাতি জাতীয় ফুটবল দল এটি ব্যবহার করে থাকে। জায়েদ স্পোর্টস সিটি স্টেডিয়াম ১৯৯৬ সালের এএফসি এশিয়ান কাপ ফাইনাল আয়োজন করেছে এবং এখানে ২০১৯ সালের এএফসি এশিয়ান কাপের বেশ কয়েকটি ম্যাচ আয়োজন করার পরিকল্পনা করা হচ্ছে। ২০০ দিরহামের ব্যাংক নোটেও এই স্টেডিয়ামটি লক্ষ্য করা যায়। ৪৩,০০০-আসনবিশিষ্ট এই স্টেডিয়ামটি ১৯৮০ সালে সর্বপ্রথম চালু করা হয়েছিল এবং এখানেই ২০০৩ ফিফা অনূর্ধ্ব-২০ বিশ্বকাপ এবং ২০১৩ ফিফা অনূর্ধ্ব-১৭ বিশ্বকাপের ম্যাচ আয়োজন করা হয়েছিল।